# **ANEXA 5**

**Sistemul de evaluare şi standardele minimale de performanță științifică proprii ale Institutului Național de Cercetare-Dezvoltare în Silvicultură „Marin Drăcea” pentru ocuparea posturilor vacante ale personalului de cercetare, dezvoltare și inovare**

În conformitate cu prevederile *Legii nr. 183/2024* privind *Statutul personalului de cercetare, dezvoltare și inovare* și Hotărârii nr. ...../............. a Consiliului Științific al INCDS „Marin Drăcea” pentru ocuparea posturilor și acordarea gradului de **Cercetător științific**, **Cercetător Științific gradul III** în domeniul ingineriei resurselor vegetale şi animale / Silvicultură, evaluarea dosarului se va face pe baza Standardelor CCCDI specifice CSI/CSII.

Standardele minimale proprii ale INCDS „Marin Drăcea” sunt:

**Pentru Cercetător Științific gradul III (CS III)**

* minim 2 articole publicate în jurnale indexate ISI, dintre care la unul să fie prim autor sau corespondent;
* minim 5 articole BDI;
* punctaj minim calculat după Standardele CCCDI specifice CSI/CSII - **110 puncte**.

**Pentru Cercetător științific (CS)**

* minim 1 articol BDI în calitate de prim autor sau corespondent.

Având în vedere prevederile *Legii nr. 183/2024* privind *Statutul personalului de cercetare, dezvoltare şi inovare*, Hotărârii nr. 2/23.01.2025 a Consiliului Științific al INCDS „Marin Drăcea” și Avizului Conform al Autorității de Stat pentr CDI .............., pentru ocuparea posturilor și acordarea treptelor profesionale de **Inginer de Cercetare Senior**, **Inginer de Cercetare Recunoscut**, **Inginer de Cercetare Debutant** în domeniul ingineriei resurselor vegetale şi animale / Silvicultură, evaluarea dososarului se va face după următoarele criterii:

**Pentru Inginer de Cercetare Senior (ICS)**

* Fiecărui criteriu de evaluare i se asociază un punctaj de referinţă Pmin ÷ Pmax.
* Grila se constituie din criteriile de evaluare şi punctajele de referinţă asociate, respectiv:

|  |  |
| --- | --- |
| **Criteriul de evaluare** | **Punctaj de referinţă,**Pmin ÷ Pmax |
| 1 | ***Managementul proiectului/activităţii de dezvoltare experimentală și transfer tehnologic***Se evaluează calitatea activităţii de management în dezvoltare experimentală și transfer tehnologic pentru candidații la titlul ICS, cu referire distinctă la perioada de la ultima treaptă obținută și până în prezent.Evaluarea calităţii activităţii de management în dezvoltare experimentală și transfer tehnologic este sintetizată de şeful de colectiv/șef secție/ director staţiune/director tehnic dezvoltare, pe baza:-fișei de autoevaluare activităţii de management și a Memoriului de activitate, întocmite de candidat;-evaluării modului în care a gestionat proiectele sau părțile din proiect avute în responsabilitate.Concluzia se exprimă în calificative: ,,Foarte bine”-echivalent a 8-10 puncte, ,,*Bine*”- echivalent a 5-7 puncte, ,,*Satisfăcător*”- echivalent a 3-4 puncte, ,,*Nesatisfăcător*”- echivalent a 1-2 puncte.**Standard minim**: calificativul ,,Bine”- 5 puncte. | 5 – 10 puncte |
| 2 | ***Activitatea de dezvoltare experimentală și transfer tehnologic***Se evaluează activitatea de dezvoltare experimentală și transfer tehnologic:-prin numărul studiilor/proiectelor elaborate (amenajamente silvice, proiecte GIS, amenajarea bazinelor hidrografice, drumuri forestiere, reconstrucţie ecologică, alte studii/proiecte ) sau avute în coordonare din punct de vedere tehnic, ca membru CTE /expert CTAP;**Standard minim**: - 5 studii/proiecte (amenajamente silvice (UP, SG), proiecte GIS, amenajarea bazinelor hidrografice, drumuri forestiere, reconstrucţie ecologică, alte studii/proiecte); Se evaluează numărul de studii/proiecte elaborate sau avute în coordonare tehnică ca membru CTE/expert CTAP în perioada de la obținerea ultimei trepte profesionale până în prezent:-se acordă 1 punct pentru fiecare studiu/proiect elaborat sau coordonat tehnic (pentru 10 sau mai multe studii/proiecte se acordă 10 puncte). | 5 – 10 puncte |
| 3 | ***Complexitatea și diversitatea lucrărilor elaborate, experienţa în domeniu***Se evaluează activitatea canditatului cu referire la:a) membru (înscris în lista de personal a proiectului/temei) în proiecte de cercetare-dezvoltare obţinute pe bază de competiţie în programe de cercetare internaţionale sau naţionale;b) director de proiect sau responsabil de proiect de cercetare-dezvoltare obţinut pe bază de competiţie în programe de cercetare internaţionale sau naţionale;c) membru (înscris în lista de personal a studiilor/proiectelor) în proiecte din domeniul dezvoltării experimentale și transferului tehnologic (amenajarea pădurilor: amenajamente silvice, studii de evaluare adecvată, rapoarte de mediu, studii peisagistice, etc; îmbunătățiri funciare: studii/proiecte de reconstrucție ecologică, de drumuri forestiere, corectarea torenților, înființare/reabilitare perdele forestiere, etc.; GIS - aplicații în silvicultură: studii/proiecte GIS de reconstrucție ecologică, de amenajarea pădurilor, corectarea torenților, perdele forestiere, drumuri forestiere, studii de evaluare a resurselor forestiere naționale (IFN), etc; d) șef proiect/membru CTE/expert CTAP înscris în lista de personal al studiilor/proiectelor din domeniul dezvoltării experimentale și transferului tehnologic (amenajarea pădurilor: amenajamente silvice, studii de evaluare adecvată, rapoarte de mediu, studii peisagistice, etc; îmbunătățiri funciare: studii/proiecte de reconstrucție ecologică, de drumuri forestiere, corectarea torenților, înființare/reabilitare perdele forestiere, etc.; GIS - aplicații în silvicultură: studii/ proiecte GIS de reconstrucție ecologică, de amenajarea pădurilor, corectarea torenților, perdele forestiere, drumuri forestiere etc;) **Standard minim**: 3 studii/proiecte din categorii diferite elaborate/coordonate; Se acordă câte 1 punct pentru fiecare categorie de studiu/proiect elaborat ca membru înscris în lista de personal (pentru 5 sau mai multe studii/proiecte se acordă 5 puncte) și 2 puncte pentru fiecare categorie de studiu/proiect elaborat/coordonat ca șef proiect/membru CTE/expert CTAP/director de proiect/responsabil de proiect (pentru 5 sau mai multe studii/proiecte se acordă 10 puncte). | 3 – 10 puncte |
| 4 | ***Relevanţa lucrărilor reprezentative/elaborate şi prestigiul profesional***Se evaluează relevanţa proiectelor elaborate/coordonate tehnic în activitatea de dezvoltare experimentală și transfer tehnologic şi prestigiul profesional prin:- publicarea de articole/studii în reviste de specialitate: 1 punct/articol/studiu\*-participarea cu lucrări la sesiuni ştiinţifice (0,5 puncte/lucrare prezentată, dar nu mai mult de 2 puncte);-0,5-2 puncte;-participarea la cursuri de perfecţionare sau programe de specializare şi de cooperare interdisciplinară (0,5 puncte/curs, dar nu mai mult de 1 punct): 0,5-1 puncte;-atestat șef proiect/expert CTAP/atestat în îmbunătățiri funciare în domeniul silvic sau adresă de confirmare ca șef proiect GIS: 4 puncte;- doctorand în domeniul de specialitate: 2 puncte;-titlul de doctor în specialitate: 4 puncte;-afilieri la organizaţii profesionale internaţionale şi naţionale recunoscute (0,5 puncte), obținerea de distincţii etc. (0,5 puncte), aportul la formarea specialiştilor (instructaje), (0,5 puncte): 0,5-1,5 puncte.\* Se acordă max. 5 puncte **Standard minim**: 5 lucrări publicate din care 1 ca prim autor și 9 puncte.  | 9 – 19,5 puncte |
| 5 | ***Interviu*** 1-20 puncte. |  |

• La fiecare criteriu de evaluare, gradul de îndeplinire a cerinţelor se exprimă prin rezoluţia ,,*Criteriul este îndeplinit*”, dacă standardul minim este satisfăcut, sau ,,*Criteriul nu este îndeplinit*”, dacă una sau mai multe cerinţe nu sunt satisfăcute. Rezoluţia ,,*Criteriul nu este îndeplinit*” se argumentează prin menţionarea clară a cerinţelor care nu sunt satisfăcute.

Punctajul final se acordă prin însumarea tuturor punctajelor parțiale, candidații eligibili trebuind să aibă minim 30 de puncte.

**Pentru Inginer de Cercetare Recunoscut** (**ICR)**

* Minim 3 studii/proiecte elaborate (amenajamente silvice, proiecte GIS, amenajarea bazinelor hidrografice, drumuri forestiere, reconstrucţie ecologică, alte studii/proiecte) sau avute în coordonare din punct de vedere tehnic, ca membru CTE /expert CTAP;
* minim 3 articole BDI.

**Pentru Inginer de Cercetare Debutant** (**ICD)**

* Minim 3 studii/proiecte elaborate (amenajamente silvice, proiecte GIS, amenajarea bazinelor hidrografice, drumuri forestiere, reconstrucţie ecologică, alte studii/proiecte) sau avute în coordonare din punct de vedere tehnic, ca membru CTE /expert CTAP.